open-index/open-wikipedia-markdown huggingface dataset:
Fotballklubben Landsås

**Fotballklubben Landsås** holder til i Harstad i Troms. Klubben ble stiftet 4. juni 1945.
FK Landsås spiller sine hjemmekamper på Landsåsbanen. 

## Kjente spillere

* Runar Normann
* Ida Jeanett Fjordbakk 
* Erlend Stenberg
* Eirik André Lamøy
* Stine Frantzen

## Eksterne lenker
* FK Landsås
* Norges Fotballforbund: FK Landsås
* Lokalhistoriewiki: Landsås Fotball
Kristian Strøm

**Jens Kristian Strøm** (1892–1980) var en norsk skøyteløper, idrettsleder og sportsdommer, lokalpolitiker for Høyre i daværende Borre herred og handelsgartner.

## Skøyteløper og idrettsleder
Strøm representerte Hortens Skøiteklub. Han ble norgesmester 4 ganger i årene på rad mellom 1916 og 1920, ingen mester ble kåret i 1918 da Strøm hadde laveste plassiffer, men ingen distanseseire og Frithjof Paulsen hadde to distanseseire, men ikke laveste plassiffer. Den internasjonale karrieren ble avbrutt av verdenskrigen 1914-18. Strøm deltok bare i to internasjonale mesterskap, EM og VM i 1914, der han ble nr. 4 og nr. 7.

4. februar 1917 satte Strøm verdensrekord på  meter på Øya stadion i Trondhjem med tiden 8.33,7.

Strøm var formann i Norges Skøyteforbund 1929–31. Han etterfulgte den tidligere redaktøren og bandydommeren Anders Melteig og den tidligere skøyteløperen Oskar Olsen etterfulgte Strøm i formannsvervet i det norske skøyteforbundet.

### Personlige rekorder

### Verdensrekorder
Liste over verdensrekordnoteringer gjort av Kristian Strøm.

### Norgesrekorder
Liste over norgesrekordnoteringer gjort av Kristian Strøm.

## Familie, yrke og politisk arbeid
Han var sønn av gårdbruker Jens Kristian Strøm og hans hustru Hilda, født Edø. Han ble født i Melhus. I 1902 flyttet familien til Tveiten gård i Borre herred. I 1911 startet faren et grønnsaksgartneri, som Kristian Strøm overtok og utvidet til å dyrke vinter- og sommerfrukter, grønnsaker og snittblomster. Han var medlem av Gartnerhallens distriktsstyre for Vestfold og Telemark 1946–1962.

Strøm representerte Høyre i Borre herredsstyre og formannskap. Han var formann i Borre og Nykirke Høireforening og vara til fylkesstyret i Vestfold Høire fra 1945 til 1951.

## Referanser




## Litteratur
* 
* 
* 
* 

## Eksterne lenker
* 
*  Kristian Strøm på www.ISU.html.infostradasports.com
*  Kristian Strøm på The-Sports.org (internasjonale mesterskapsresultater, men feil-inkluderer OL-resultater for akeren med nesten det samme navnet, Christian Strøm)
*
Halfdan Nielsen

**Halfdan Nicolaus Nielsen** (født 26. mars 1874, død 21. juni 1952) var en norsk skøyteløper.

Under et stevne på Saltsjöbanan i Stockholm 13. februar 1893 ble Nielsen den første som noterte seg for en tid på under 20 minutter på 10&nbsp;000 m – 19.47,4. Under VM på samme bane året etter ble han nr. 2 på de to lengste distansene. Han gikk da 10&nbsp;000 m på 19.43,8, men ble slått av Jaap Eden med over et halvt minutt.

Nielsen var medlem i komiteen av 27. februar 1893 som ble Norsk Skøiteforbunds stiftere.
Han gikk først for Kristiania Sportsforening, men meldte seg seinere inn i IK Tjalve.

## Personlige rekorder
* 500 m – 52,4
* 1 500 m – 2.38,8
* 3 000 m – 6.41,8
* 5 000 m – 9.17,0
* 10 000 m – 19.43,8

## Referanser


## Eksterne lenker
*
Frøyhavet

**Frøyhavet** er et lite havstykke i Frøya kommune, Trøndelag. Havstykket ligger nordvest for øya Frøya og sør for de nå fraflyttede fiskeværene Kya og Homlingsvær.

## Referanser
Frohavet

**Frohavet** er havområdet mellom Fosenhalvøya og Froan i Trøndelag. I sørvest grenser det til Frøya, i sørøst til Ørland og i øst, nord for øya Melsteinen, til Åfjord kommune.

I den senere tid har Frohavet blitt aktuelt som deponi for karbondioksid.

## Referanser




## Eksterne lenker
* Stiftelsen Frohavet Lysøysund Kystkultursenter
*  Hvor kan CO2 deponeres i Norge? (Lagring av CO2 på havbunnen, NGU)
* Lagringsrom for CO2 under havbunnen (Lagring av CO2 på havbunnen, forskning.no)
* Mot skivene, ild! (Militærøvelse på Frohavet)
Thailandsk baht

**Baht** (บาท) er valutaen i Thailand. 1 baht = 100 satang. Valutakoden er THB. I Thailand brukes ofte tegnet «฿» som en forkortelse, f.eks. «฿ 100» betyr «100 baht». «H»en i ordet «baht» indikerer at den forestående «A»en skal være lang; baht skal derfor uttales som [ba:t], ikke [bat]. 

Følgende mynter og sedler finnes:
* 25 og 50 satang – kopperfarget mynt
* 1, 2 og 5 baht – sølvfarget mynt
* 10 baht – mynt med kopperfarge i midten og sølvfarget kant, eller brun seddel (denne er etter hvert svært sjelden) 
* 20 baht – grønn seddel
* 50 baht – blå seddel (det ble laget en utgave av denne seddelen i plast, men den er blitt utfaset, og nå brukes det en papirseddel)
* 100 baht – rød seddel
* 500 baht – fiolett seddel
* 1000 baht – grå seddel

## Referanser
Stilhistorie

**Stilhistorie** er den historiske utviklingen  av *stilmessige uttrykk* eller *stilarten* som har vært mellom  og innenfor de kunsthistoriske&ndash; og de arkitektoniske periodene. Stilhistorien er et redskap til å datere  kunstverk og bygninger og til å skille mellom kunstnere og regioner.

Hver periode har visse stilmessige kjennetegn som skiller den fra andre perioder, men vanligvis skjer det en utvikling i stiluttrykk også innenfor perioden. En og samme kunstner kan også lage kunstverk med forskjellige stilmessige uttrykk som kan plasseres i ulike perioder.

## Grov oversikt over perioder i stilhistorien
### Oldtiden og middelalder
*1200f.Kr.-300e.Kr.: Gresk
*300f.Kr.-300e.Kr.: Romersk
* 300-1400: Bysantinsk
*1050-1200: Romansk
*1144-1500: Gotikk

### Fra renessanse til romantikk
*1400-1580: Renessanse
*1520-1600: Manierisme
*1620-1680: Barokk
*1621-1650: Barokken i Roma
*1700-1770: Rokokko
*1780-1820: Nyklassisisme
*1799-1860: Romantikk
*1800-1840: Romantikk i England
*1805-1840: Romantikk i Tyskland
*1810-1860: Romantikk i Frankrike
*1818-1918: Düsseldorfskolen
*1830-1850: Barbizon-skolen

### Tidlig modernisme
*1840-1875: Realisme
*1870-1900: Symbolisme
*1874-1910: Impresjonisme
*1886-1905: Postimpresjonisme
*1886-1906: Ny-Impresjonisme

### Fra modernisme til postmodernisme
*1890-1914: Art nouveau/Jugendstil
*1905-1908: Fauvisme
*1905-1913: Die Brücke
*1905-1914: Ekspresjonisme
*1905-1940: École de Paris
*1907-1914: Kubisme
*1909-1916: Futurisme
*1910-1930: Art Deco
*1911-1914: Der Blaue Reiter
*1913-1927: Suprematisme
*1914-1920: Dadaisme
*1915-1925: Konstruktivisme
*1917-1930: De Stijl
*1918-1925: 
*1918-1933: Ny saklighet (Neue Sachlichkeit)
*1919-1933: Bauhaus
*1924-1940: Surrealisme
*1930-1950: Konkret kunst
*1931-1940: Abstraction-Création
*1939-1955: Réalités Nouvelles
*1945-1960: Abstrakt ekspresjonisme
*1945-1960: Informel kunst
*1946-1960: Spazialismo
*1948-1951: Cobra
*1950-1960: School of London
*1950-1970: Colour Field Painting
*1951-1960: dŽArte Nucleare
*1953-1960: Kitchen Sink art
*1953-1965: Ny-Dadaisme
*1955-1970: Hard Edge Painting
*1957-1966: Zero
*1957-1970: Popkunst
*1957-1972: Situationistisk Internationale
*1959-1965: Happenings
*1960-1965: Nouveau Réalisme
*1960-1970: Op art
*1960-1980: Body art
*1961-1965: Fluxus
*1962-1972: Arte Povera
*1965-1980: Konseptkunst
*1965-1980: Minimalisme
*1965-2005: Performance art
*1967-1980: Land art
*1970-1980: Feministisk kunst
*1970-1980: Superrealisme
*1970-2000: Postmodernisme
*1975-1985: Ny-Ekspressionisme
*1978-2005: Ny-Conceptualisme
*1979-1990: Transavantgarde
*1988-2000: YBA – Young British Artists

## Litteratur
*Jeremy Melvin: *...ismer. Arkitekturens stilarter*. Oversatt av Trine Otte Bak Nielsen. Orion 2006.

## Eksterne lenker
* Stilhistorie
Bethesda Softworks

**Bethesda Softworks LLC** er et selskap som utvikler og utgir videospill. Det ble grunnlagt av Christopher Weaver i Bethesda, Maryland i 1986. I dag er Bethesda Softworks et underfirma av ZeniMax Media Ltd., og lokalene ligger i Rockville, Maryland. Selskapet er mest kjent for rollespillserien *[[The Elder Scrolls]]*, samt Fallout 3 og , Fallout 4 og Fallout 76.

## Referanser


## Eksterne lenker
*
Udyret Frankenstein

***Udyret Frankenstein*** er en britisk film fra 1967, regissert av Terence Fisher, fra produksjonsselskapet Hammer Horror. Peter Cushing spiller rollen som «Dr. Frankenstein» og Susan Denberg hans nye kreasjon. Thorley Walters har også en rolle i filmen. Filmen er etterfølgeren til *[[Frankensteins hevn]]* og ble etterfulgt av *[[Frankenstein Must Be Destroyed]]* tre år senere.

## Historien

«Dr. Frankenstein» får tak i kroppen til en død ung kvinne, «Christina». Han bringer kroppen til liv ved å bruke sjelen til en nylig henrettet ung mann. Minnene til den unge mannen er fortsatt intakt, og hun begynner å drepe mennesker hvis falske beskyldninger ledet til den unge mannens henrettelse og død.

## Rolleliste

## Filmer i serien
**[[The Curse of Frankenstein]]* (1957)
**[[Frankensteins hevn]]* (1958)
**[[The Evil of Frankenstein]]* (1964)
**Udyret Frankenstein* (1967)
**[[Frankenstein Must Be Destroyed]]* (1969)
**[[Frankenstein (1970)|Frankenstein]]* (1970)
**[[Frankenstein og Helvetesmonsteret]]* (1973)

## Se også
*Liste over Frankenstein-filmer

## Eksterne lenker
* 
* ''Frankenstein Created Woman 1967'' - Essay om filmen (engelsk)
Alfred Jules Ayer

**Alfred Jules «A.J.» Ayer** (1910–1989) var en britisk filosof kjent for sitt forsvar av logisk positivisme.

Ayer var professor ved University College London fra 1946 til 1959, da han ble ansatt ved Oxford University.

## Referanser


## Eksterne lenker
* 
*
Synnøve Lie

**Synnøve Lie** (født 22. august 1908, død 9. juli 1980) var en norsk skøyteløper. Sammen med to andre kvinner fra Oslo Skøiteklub – Undis Blikken og Laila Schou Nilsen – var hun en pioner i norsk og internasjonalt hurtigløp for kvinner.

Hun tok bronse i det første uoffisielle verdensmesterskapet for kvinner på Frogner stadion 5.-6. februar 1933, og ble nr. 2 og 3 i 1933 og 1934. I det første offisielle VM i Stockholm i 1936 ble hun nr. 3, i 1937 nr. 2 og i 1938 nr. 3. Hun har ett norgesmesterskap (1933).

Lie satte verdensrekord i alt fem ganger – to ganger på 500 m, to ganger på 1000 m og en gang på 1500 m.

## Personlige rekorder
* 500 m – 49,9
* 1000 m – 1.42,2
* 1500 m – 2.43,2
* 3000 m – 5.31,8
* 5000 m – 9.29,6

## Referanser


## Eksterne lenker
*
Christian Lassen

**Christian Lassen** (født 22. oktober 1800 i Bergen, død 8. mai 1876 i Bonn) var en norsk-tysk orientalist.

Han studerte i Heidelberg (1820) og Bonn (1821), der han ble innviet i studiet av indiske språk av August Wilhelm von Schlegel. 1824&ndash;26 besøkte han London og Paris; blant annet bistod han Eugène Burnouf i dennes arbeid med *Essai sur la Pali* (1826).

Tilbake i Bonn studerte han arabisk og tok doktorgraden. 1830 ble han ekstraordinær og 1840 ordinær professor i gammelindisk litteratur ved universitetet i Bonn. Han forble ved universitetet resten av sitt liv, selv om svakt syn og til slutt blindhet satte en stopper for lærevirksomheten.

1829&ndash;31 utga han sammen med Schlegel en kommentert utgave av *Hitopadeia*. Denne utgivelsen markerer begynnelsen på det kritiske studiet av litteratur på sanskrit. Samtidig hjalp han Schlegel med å utgi og oversette begynnelsen av eposet *Ramãyaza* (1829&ndash;38). 1832 utga han teksten til første akt av Bhavbhutis drama *Mãlatimãdhava* og en fullstendig utgave av *Sankhya-kãrika*, med en latinsk oversettelse. I 1837 fulgte hans utgave og oversettelse av Jayadevas lyriske drama *Gitagovinda* og hans *Institutiones linguae Pracriticae*.

Hans *Anthologia Sanscritica*, som kom ut samme år, inneholdt flere til da uutgitte tekster, og gjorde mye for å stimulere studiet av sanskrit ved tyske universiteter. I 1846 ga han ut en forbedret utgave av Schlegels tekst oversettelse av *[[Bhagavad Gita]]*.

Etter at Burnoufs *Commentaire sur le Yacna* kom ut i 1833, vendte Lassen også sin oppmerksomhet mot språket zend og mot iranske studier generelt. I *Die altpersischen Keilinschriften von Persepolis* (1836) avslørte han den gammelepersiske kileskriftens karakter, en måned før Burbourfs *Mémoire* om samme emne. I 1845 utga han en samling av alle til da kjente gammelpersiske kileskriftinskripsjoner. Han var også den første som klarte å dechiffrere de nyoppdagede baktriske myntene, som skaffet ham materiale til *Zur Geschichte der griechischen und indoskythischen Könige in Bakterien, Kabul, und Indien* (1838).

1847&ndash;1861 ga han ut sitt hovedverk, *Indische Altertumskunde* i fire bind, som inneholder alt som kunne finnes i lokale og utenlandske kilder om Indias politiske, sosiale og intellektuelle utvikling.

## Referanser
Fylkesvei 113

**Fylkesvei 113** (**Fv113**) går mellom Sellebakk og Borge kirke i Fredrikstad.

Før 1. januar 2010 var veien riksvei, etter at regionsreformen trådte i kraft har den status som fylkesvei. Veiens navn (i hele sin lengde) var i mange år **Kirkeveien**, ettersom den leder til Borge kirke. I 1995 ble navnet endret til **Borgeveien** fordi det etter kommunesammenslåingen i 1994 ble altfor mange veier med det navnet i Fredrikstad kommune. Likevel omtales veien av og til fortsatt i lokalmiljøet med sitt gamle navn, særlig blant eldre mennesker.

2019 ble den tidligere delstrekningen vest for Sarpsborgveien overført til fylkesvei 1110.

## Kommuner og knutepunkter
###### 

## Referanser




## Eksterne lenker
* Vegvesenets vegkart 
*
Ida M. Tarbell

**Ida Minerva Tarbell** (født 5. november 1857 i Hatch Hollow i Erie County i Pennsylvania i USA, død 6. januar 1944 i Bridgeport i Connecticut) var en amerikansk forfatter og journalist. 

## Biografi
Som journalist var hun kjent som en av de ledende «muckrakers» (møkkagravere). 

Hun var kjent for sin undersøkende journalistikk knyttet til oljeselskapet Standard Oil Company. Hun skrev en artikkelserie i 19 deler fra november 1902 og fram til oktober 1904. Artiklene var samlet og publisert som *[[The History of the Standard Oil Company]]* i 1904. Artikkelserien var viktig i prosessen fram mot oppsplittingen av Standard Oil i 1911.

Andre bokutgivninger: *Life of Abraham Lincoln* (1900), *The Business of Being a Woman* (1912), *The Ways of Women* (1915), biografier om Elbert H. Gary (1925) og Owen D. Young (1932), *The Nationalizing of Business, 1878&ndash;1898* (1936), og selvbiografien, *All in the Day's Work* (1939).

Hun døde av lungebetennelse i 1944, 86 år gammel.

I 2000 ble hun innvotert i National Women's Hall of Fame.

## Bibliografi
* *The History of the Standard Oil Company*
* *Tne Life og Abraham Lincoln*

## Se også
* Standard Oil Company
* South Improvement Company
* Henry H. Rogers

## Referanser


## Eksterne lenker
* Harvard University Library Open Collections Program. Women Working, 1870-1930, Ida Tarbell (1857&ndash;1944). Fulltekstdatabase for verkene til Ida Tarbell.
* The Ida Tarbell Home Page
* American Experience: The Rockefellers 
* National Women's Hall of Fame - Ida Tarbell
* The History of the Standard Oil Company av Ida Tarbell
Willard van Orman Quine

**Willard van Orman Quine** (1908–2000) var en amerikansk filosof, matematiker og logiker som var professor ved Harvard University fra 1948. Hans bidrag til filosofien er innen den analytiske tradisjonen, spesielt den formelle logikken i grenselandet mellom filosofi, matematikk og semantikk. 

Han fikk sin høyere utdannelse fra Oberlin College og Harvard University. 

## Referanser
Roger Strøm

**Roger Strøm** (født 28. juli 1966 i Sandefjord) er en norsk tidligere skøyteløper.

Strøm var Norges beste skøytesprinter på 1990-tallet. Hans beste sesonger var fra 1994 til 1997. Under OL på Hamar i 1994 ble han nr. 7 på 1000 m, men falt på 500 m. Hans beste plasseringer i internasjonale mesterskap var nr. 2 i sprint-VM på Hamar i 1997 og nr. 3 og nr. 2 på 500 m i VM enkeltdistanser i 1996 og 1997.

Han har i alt 15 norgesmesterskap – seks på 500 m, to på 1000 m og sju sammenlagt sprint. Han satte tre ganger norsk rekord på 500 m og to ganger på 1000 m. Han var første nordmann under 37 sekunder på 500 m og første nordmann under 1.15 på 1000 m. Strøm representerte Sandefjord Skøiteklub, Hovden Sportsklubb og Idrettsforeningen Fram, Larvik.

## Sammenlagt i [[Verdenscupen på skøyter|Verdenscupen]]

Poeng i parentes er rangeringspoeng som rangeres under verdenscup-poeng, men som likefullt er oppnådd under verdenscup-løp.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

## Personlige rekorder

## Referanser




## Eksterne lenker
* 
* 
* 
*  Roger Strøm på www.ISU.html.infostradasports.com
*  Roger Strøm på Jakub Majerski's Speedskating database (Adelskalender distanser og sammenlagt)
*
Nordmørsposten

***Nordmørsposten*** er en nettavis som publiseres på np.no. Eierselskapet Nordmørsposten AS ble stiftet 25.10.2024, nesten på dagen 34 år siden den forrige versjonen av avisen ble nedlagt. I likhet med originalavisen er *Nordmørsposten* partipolitisk uavhengig «og har sannheten og ytringsfriheten som idealer». Avisen «ønsker å fremme en positiv samfunnsutvikling».

Bak satsingen står kristiansunderen John Berge, som debuterte som journalist i den samme avisen (da den het *Romsdalsposten*) i 1984. Flere andre lokale krefter er også engasjert i den nye avisen.

## Referanser


## Se også
* Romsdalsposten
Hartvig Marcus Lassen

**Hartvig Marcus Lassen** (født 9. august 1824 i Bergen, død 8. august 1897 i Kristiania

) var en norsk litteraturhistoriker, redaktør og lærebokforfatter.

Han var Christian Lassens nevø. I 1842 ble han student, og var en tid lærer ved Nissens Pikeskole i Christiania. Han var redaktør av flere blader og tidsskrifter. 1857&ndash;91 var han redaktør for *[[Skilling-Magazin]] til udbredelse af nyttige kundskaber*. 1868-1897 var han redaktør av tidsskriftet *[[Folkevennen]]* og mellom 1891 og 1897 redigerte han *[[Folkebladet (1880&ndash;1921)|Folkebladet]]*. I tillegg var han i perioden mellom 1879 og 1879 redaktør av både *Christiania Intelligentssedler* og *Den norske Rigstidende*. 

Han er særlig husket for sitt arbeid med å samle og utgi Henrik Wergelands Samlede skrifter og som forfatter av den første Wergeland-biografien (*Henrik Wergeland og hans samtid*, 1866, ny utg. 1877). Han skrev også flere lærebøker for folkeskolen; sammen med Bernhard Pauss utgav han bl.a. ''Læsebog i Modersmaalet.

Lassen er gravlagt på Vår Frelsers gravlund i Oslo.

## Noter


## Referanser

## Eksterne lenker
* Digitaliserte bøker av Lassen hos Nasjonalbiblioteket.
Stemmebånd

**Stemmebåndene** (eller **stemmebandene**) er to bånd (slimhinnefolder) i halsen som strekker seg horisontalt gjennom strupehodet, og som er avgjørende for at mennesker kan skaper lyder til tale og sang. Stemmebåndene strekker seg fra bakkant til forkant i strupehodet. Når luft fra lungene passerer stemmespalten, som er mellomrommet mellom stemmebåndene, oppstår det lyd, hvis bestemte krav er oppfylt. For eksempel må ikke stemmebåndene være for hardt strammet, og de må være fuktige. Barns stemmebånd er tynne og slanke, derfor har de lysere stemme enn voksne. Når gutter kommer i stemmeskiftet, vokser stemmebåndene og blir tykkere og lengre. Da blir stemmen mørkere.

Muskler styrer hvor utstrakte eller slappe stemmebåndene er, noe som bestemmer hvor høye toner som frambringes når luften fra lungene passerer over stemmebåndene, og får dem til å vibrere.

Musklene til stemmebåndene er viljestyrte og styres fra hjernens tale- og språksenter via *n. laryngeus recurrens*, som er en sidegren til vagusnerven (*nervus vagus*).

## Referanser


## Se også
* Strupehode
* Stemme
* Stemmeskifte

## Eksterne lenker
*
Else Marie Karlsen

**Else Marie Karlsen** (født **Christiansen**; 13. mai 1921 på Torstrand, død 19. september 2017 i Rekkevik) var en norsk skøyteløper.

Christiansen ble nr. 2 i verdensmesterskapet på Marienlyst stadion i Drammen 8.–9. februar 1947. Hun har også to andreplasser fra NM (1947 og 1948). Hun representerte Idrettsforeningen Fram, Larvik.

## Internasjonale mesterskap
Allround-VM på skøyter (deltatt 1 gang)
:* Drammen 1947.
::* Beste resultat 2.-plass sammenlagt i Drammen 1947.

## Personlige rekorder

## Referanser




## Eksterne lenker
*
Jens Nyström

**Jens Nyström** (født 2. januar 1976 i Skellefteå) er en svensk ishockeyspiller som for tiden spiller på Comet Halden. Han har tidligere spilt for klubber som Växsjö Lakers og Luleå. Han kom til Comet i sesongen 2005/2006, og har siden spilt som back på laget.

## Eksterne lenker
* Eurohockey.nets statistikk over Nyström
Mitridates

Navnet **Mitridates** kommer av den persiske solguden Mithra og det indoeuropeiske da, «å gi», dvs. «gitt av Mithra». Dette navnet ble brukt av en rekke konger, soldater og statsmenn i Lilleasia i oldtiden.

*Mithradates, en evnukk som hjalp Artabanus å drepeXerxes I.
*Mithradates, som kjempet med Cyrus den yngre, og senere med Artaxerxes mot grekerne, og han er forfaderen til kongene av Pontus.
*Mitridates av Persia, svigersønn av Dareios III
*Mitridates I av Partia (171&ndash;138 f.Kr.)
*Mitridates II av Partia (110&ndash;87 f.Kr.)
*Mitridates III av Partia (58&ndash;57 f.Kr.)
*Mitridates IV av Partia (128&ndash;147)
*Mitridates I av Kios 
*Mitridates II av Kios (337&ndash;302 f.Kr.)
*Mitridates I av Pontus (302&ndash;266 f.Kr.)
*Mitridates II av Pontus (ca. 250&ndash;ca. 220 f.Kr.)
*Mitridates III av Pontus (ca. 220&ndash;ca. 185 f.Kr.)
*Mitridates IV av Pontus (170&ndash;c. 150 f.Kr.)
*Mitridates V av Pontus (ca. 150&ndash;120 f.Kr.)
*Mitridates VI av Pontus (120&ndash;63 f.Kr.)
*Mitridates I av Bosporos
*Mitridates II av Bosporos
*Mitridates I av Kommagene
*Mitridates II av Kommagene
*Mitridates av Armenia (35&ndash;51)
Jon Herwig Carlsen

**Jon Erling Herwig Carlsen** (1937–2022) var en norsk sportsjournalist, sportskommentator og programleder som var ansatt i NRK i 40 år.  

Carlsen var ansatt i NRK fra 1967 til 2007 og som frilanser til 2012. Han kommenterte skiskyting, langrenn, skihopping, ishockey, motorsport, seiling, padling, roing, sykling og curling, og var programleder for sports- og trafikksendinger i fjernsynet.

## Biografi
### Bakgrunn
Carlsen vokste opp på Kampen i Oslo. Han utdannet seg som lærer og arbeidet som lærer på Kampen skole. Han var også norgesmester i ishockey og håndball, ble junior&shy;norgesmester i ishockey i 1955 med Gamlebyen IF og norgesmester i håndball utendørs i 1962 og innendørs i 1963 med Grønland Idrettsforening. Carlsen flyttet etterhvert til Asker og var fast speaker under Asker Fotball herrelags hjemmekamper på Føyka stadion.

### NRK-karrieren
Carlsen begynte i NRK TV som trafikkmedarbeider i 1967 og ledet programmet *[[Trafikkposten]]* som sitt første oppdrag for rikskringkasteren. Han gikk deretter over i sportsavdelingen i NRK. Carlsen kommenterte også ishockey, motorsport (blant annet Formel 1), seiling, padling, roing, sykling og curling for NRK, og var programleder for sportssendingene i fjernsynet. I tolv år kommenterte Carlsen skihopp sammen med Arne Scheie. 

Carlsen kommenterte langrenn og skiskyting i OL og VM fra 1970-tallet. Før Kjell Kristian Rike ble langrennskommentator, kommenterte Carlsen som regel langrenn sammen med Rolf Hovden. Frem til 2008 kommenterte han sammen med Rike. Etter at Rike døde i 2008 ble Andreas Stabrun Smith hans kommentatormakker i skiskyting. Carlsen hadde sin siste sending som skiskytterkommentator 18. mars 2012, som var sesongavslutning. Senere samme år kommenter han seiling under OL i London 2012. 

Carlsens opplesning av limericker ble en del av hans signatur som kommentator. «Nordigarden», som er et pseudonym som benyttes av Per Nørgaard Sørensen, var limerick&shy;leverandør for Carlsen på hobbybasis. Samarbeidet begynte i forbindelse med OL på Lillehammer i 1994. Sammen gav de ut boken *Poeski for sportsidioter: En reise fra Val di Fiemme til Val di Fiemme* (2003). 

Carlsen sto også bak uttrykket «stafett er stafett» og ble kjent for å rope «La ham få en annen stav da, mann!» under Ski-VM 1982 i Holmenkollen da Oddvar Brå brakk staven i spurten mot Sovjetunionens Aleksandr Zavjalov.

Under Gullruten 2007 fikk Jon Herwig Carlsen og Kjell Kristian Rike hedersprisen for deres innsats som sportskommentatorer i NRK.

## Referanser


## Eksterne lenker
* 
*
Filippo Juvarra

**Filippo Juvarra** (spansk **Felipe Juvara**, født 7. mars 1678 i Messina, død 31. januar 1736 i Madrid) var en italiensk arkitekt og scenedesigner med en kosmopolitisk synsvinkel. 

Han var født inn i en håndverkerfamilie som besto av gullsmeder og steinhuggere. Etter grunnleggende læreår på Sicilia flyttet han til Roma, der han studerte arkitektur under Carlo og Francesco Fontana. I 1706 vant Juvarra en konkurranse arrangert av pave Klemens XI. Han ble da medlem av Accademia di San Luca. I 1708 gjorde han sitt første viktige arbeid, det eneste han fikk bygget i Roma: Kapellet *Antamori* i kirken San Gerolamo della Carita.

Samtidig designet han flere maskiner for teatere og mekanismer for seremonier og feiringer, da han jobbet som scenedesigner for private teatre. Her nevnes spesielt Kardinal Ottobonis lille teater på Palazzo della Cancelleria, der han designet en ny type teaterrom. 

Juvarras mest arbeidsintense periode som arkitekt startet i 1714, da han etter et opphold i Messina flyttet til Piemonte. Der utnevnte Viktor Amadeus II av Savoia ham til førstearkitekt i sitt hoff. Takket være sitt talent og kapasitet oppnådde han berømmelse, noe som bestemte hans videre aktivitet ved de rikeskte fyrstehusene og kongelige hoff i Europa.

Blant hans tallrike designede og prosjekterte arbeider i Kongedømmet Sardinias hovedstad Torino, bør disse bemerkes:
*Superga-basilikaen (*Basilica di Superga*, 1715&ndash;1718), som ligger på høyden Superga noen få kilometer øst for Torinos sentrum.
*Fasaden på kirken Santa Cristina (1715&ndash;1718).
*Det tredje prosjektet for å utvide byen Torino mot vest ifølge det *ortogonale systemet* som ble utviklet av *Vitozzi og Castellamonte*. Prosjektet omfattet konstruksjon av *Palazzo Martini di Cigala* (1716), av *Quartieri Militari* (1716–1728) og senere av kirken *del Carmine* (1732&ndash;1736), der rommet er konsentrert rundt en sentral hall med scenografiske effekter av lys som faller inn ovenfra.

Etter å ha utforsket mer og mer av de opprinnelige italienske og franske tradisjonene, realiserte Juvarra prosjektmakeriet *La scala delle Forbici* (saksetrappen) og fasaden til Palazzo Madama (1718–1721). Tilbygget er i barokkstil med en raffinert balustradefasade. Den nye fasaden ble føyd til av Juvarra etter ønske fra en kongelig enke i 1718. Et annet bygg er *Palazzina di Caccia* (1729&ndash;1731), i Stupinigi, en forstad til Torino. Dette er et «jaktslott» bygget for Viktor Amadeus II. Juvarra var også byggmester for en rekke residensslott for savoiahertugene.

I 1735 ble Juvarra invitert til Madrid av spanskekongen Felipe V. Her utførten han prosjektene til *Palazzo Reale, Granja di Sant'Ildefonso* og *[[Aranjuez]]-palasset*, som ble ferdigbygget av *G.B. Sacchetti* og andre studenter etter Juvarras død.

## Referanser


## Litteratur
* Rolf Toman (Hrsg.): *Die Kunst des Barock. Architektur, Skulptur, Malerei.* Könemann, Köln 1997, ISBN 3-89508-991-5.
Kjell Kristian Rike

**Kjell Kristian Rike** (1944–2008) var en norsk TV-journalist og sportskommentator på TV. Rike kommenterte i mange år langrenn, skiskyting, fotball, sykling og skyting på NRK og er nok best kjent for sitt samarbeid med Jon Herwig Carlsen som kommentator av skiskyting og langrenn.

Kjell Kristian Rike var fra Byglandsfjord i Aust-Agder, og ble skiskytterkommentator i NRK i 1977 og begynte å kommentere langrenn i 1985

Rike har også vært kommentator under flere fotball-VM siden 1986. Han har dessuten kommentert friidrett, golf, trav, sykling og alpint. Han har også i perioder fungert som avdelingsleder i NRK-sporten.

Kjell Kristian Rike har også laget andre typer program og innslag for TV, men er nok for de aller fleste kjent for sitt arbeide som sportskommentator.

Under Gullruten 2007 fikk Rike og Carlsen hedersprisen for sin innsats som sportskommentatorer.

Han var en periode også programleder i *[[Norge Rundt]]* og *[[Langs Landeveien]]* ved siden av jobben i NRK-sporten. Rike kom opp med vignettmusikken til *Norge Rundt,* en moderne versjon av *Norsk dans nr. 2* av Edvard Grieg. Da NRK Fjernsynet fylte 25 år i 1985 var Rike en av programlederne for jubileumssendingen.

Rike hadde også en fortid som fotballspiller og aktiv skytter. I 1972 ble han skytterprins på Landsskytterstevnet og Norgesmester i feltskyting på Landsskytterstevnet i 1974.

Rike døde av lungekreft 19. mai 2008, etter kort tids sykeleie.

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
*
Maggi Kvestad

**Maggi Elisabeth Kvestad** (født 10. februar 1921, død 24. november 2004) var en norsk skøyteløper. Hun gikk for Arbeidernes Skøyteklubb og seinere for Oslo Skøiteklub. Hun tok en andreplass og en tredjeplass i norgesmesterskapet like etter krigen.

Hennes største prestasjon var en tredjeplass i verdensmesterskapet i 1947.

## Personlige rekorder
52,3 – 1.49,9 – 2.54,3 – 6.10,4 – 10.48,6

## Referanser




## Eksterne lenker
*
Knut Th. Gleditsch

**Knut Theodor «Gle» Gleditsch** (1938–2001) var en norsk sportsjournalist og kommentator som var ansatt i NRK i 25 år og deretter ti år i TV3.

Gleditsch ble født i Sande kommune (nå Holmestrand) i Vestfold.

Etter en tid til sjøs og utdannelse som bedriftsøkonom fra Handelshøyskolen BI, ble han journalist i *[[Sportsmanden]]* i 1962, gikk til *[[Morgenbladet]]* i 1964, før han i 1966 startet for NRK Fjernsynet hvor han etterhvert kommenterte fotball og alpint i tillegg til å lage andre programmer. Han kommenterte en rekke cupfinaler, , tippekamper, samt syv VM-sluttspill for statskanalen.

I 1991 sluttet Gleditsch i NRK, og begynte å jobbe for TV3, hvor han i mange år kommenterte fra Mesterligaen, blant annet Rosenborgs berømte seier over AC Milan i 1996 og Ole Gunnar Solskjærs seiersmål for Manchester United i 1999. Han kommenterte også enkelte kamper i fotball-VM 1998 som del av «Team Gleditsch» (der sønnene Pål og Espen Gleditsch var reporter og fotograf mens datteren Kine Gleditsch var journalist for *[[Det Nye]]*). Som kommentator kombinerte han faglig styrke med humor og humør.

Gleditsch døde av kreft 62 år gammel, og rakk å få med seg sju verdensmesterskap i fotball og 76 tippekamper fra England.

Gleditsch var sønn av distriktsveterinær Lars Gleditsch.

## Diskografi
* Jonas Fjeld Bing Bang Band: *[[Pans Fløyte]]* (1974)
* Vazelina Bilopphøggers: *[[Slitin i knea]]* (1981)
* Totenschlager: *[[Stjernehits]]* (1987)
* Totenschlager: *[[Jørgen Engum A/S]]* (1990)
* Geithus Idrettslag: *[[Geithus I.L. &ndash; 100 år for idretten]]* (1992)

## Referanser


## Eksterne lenker
* 
*
Ragnhild Mikkelsen

**Gerd Ragnhild Mikkelsen Pedersen** (født Gerd Ragnhild Mikkelsen; 26. mars 1931, død 31. august 2008) var en norsk skøyteløper. 

Mikkelsens beste resultat var en tredjeplass i VM i Eskilstuna i 1951. Hun har en andreplass og en tredjeplass i NM. Hun representerte Oslo Idrettslag.  

## Personlige rekorder
* 500 m – 53,5
* 1 000 m – 1.52,7
* 1 500 m – 2.55,9
* 3 000 m – 6.12,2
* 5 000 m – 10.36,8

## Referanser




## Eksterne lenker
*
Markedshøyskolen

**Markedshøyskolen** (**MH**) var en del av Høyskolen Campus Kristiania (CK), som også bestod av Norges Kreative Høyskole, Norges Helsehøyskole og NKS Nettstudier. 3. september 2015 besluttet styret ved CK at det skulle innføres ett felles merkenavn for hele høyskolen. 1. januar 2016 ble de fire skolene samlet under det nye navnet Høyskolen Kristiania.

Markedshøyskolen tilbød studier i markedsrelaterte fag i Oslo og Bergen. Markedshøyskolen var en privat høyskole med ca.  studenter fordelt på 8 ulike bachelorstudier og ett masterstudium. Studentene ved Markedshøyskolen (MH) var tilknyttet Studentunionen ved Campus Kristiania, og studentsamskipnaden SIO.

## Historie
Høyskolen Kristiania er en selveiende stiftelse. Grunnleggeren Ernst G. Mortensen etablerte først Norsk Korrespondanse Skole (NKS) i 1914. Hans visjon var å tilby utdanning til mennesker på tvers av økonomiske, sosiale, kulturelle og geografiske barrierer som ellers stengte veien for mange mennesker. 

Tidligere har høyskolen vært kjent under navnene Oslo Markedshøyskole (OMH) og Norsk Reiselivshøyskole (NRH), men ble fra 1. januar 2008 sammenslått under det felles navnet Markedshøyskolen (MH).

## Eksterne lenker
* Høyskolen Kristiania
Synnøve Svabø

**Synnøve Svabø** (født 1968) er en norsk journalist og programleder. Hun startet sin karriere som journalist i radioprogrammene *[[Nitimen]]* og *[[Reiseradioen]]* før hun begynte på Høgskolen i Volda. Senere begynte hun i P3 som utereporter i *XS* og *XL*. Hun har vært reporter og programleder for en rekke TV-programmer, i hovedsak hos NRK. Hun er i 2021 programleder i *[[Nitimen]]*. 

## Karriere
Svabø er utdannet journalist fra Høgskolen i Volda i 1992 og ble samme år ansatt i NRK. Hun var først å se som stuntreporter i Petter Nomes TV-serie *[[Rondo (TV-serie)|Rondo]]* høsten 1994 og våren 1995. I 1995&ndash;1996-sesongen hadde hun rollen som den innovative og impulsive programlederen i underholdningsserien *[[Baluba]]* på NRK-TV. Deretter ble hun en av de mest benyttede programledere på kanalens underholdningsprogram. Etter en periode i TV 2 fra 1999 til 2001 kom hun tilbake som programleder i NRK i 2003 og var blant annet programleder i underholdningsserien *[[På tråden med Synnøve]]* (2006). 

I 2009 var hun NRKs kommentator i finalen og semifinalene i Eurovision Song Contest 2009. Hennes stil medførte tildels sterke reaksjoner fra deler av det norske publikum som mente hun førte en «frekk» og «vulgær» tone i programmet, og at hun snakket for mye under poengoppramsingen. NRKs publikumsservice mottok rekordmange klager fra sinte seere etter hennes opptreden. Blant disse var også lederen for Kringkastingsrådet i NRK, Kjellaug Nakkim.

## Privatliv
Hun er født på Sunnmøre, men vokste opp på Østlandet, er gift med Stein Olav Lervik og har to barn. Hun er kusine til journalisten Terje Svabø. 

## TV-opptredener
* Eurovision Song Contest 2009 Kommentator
* På tråden med Synnøve (2006)
* Norsk Melodi Grand Prix 2007 (med Stian Barsnes-Simonsen)
* Norsk Melodi Grand Prix 2006 (med Stian Barsnes-Simonsen)
* Sommerlørdag (2005) (en del av Sommeråpent)
* Frokost-TV (2003)
* Synnøves duell (2001)
* Sommeråpent
* TV2000 (1999)
* Weekend Globoid (1998)
* Baluba (1995–96)
* Rondo (1993–95)

## Film
* Buddy (2003)

## PC-spill
* Den lengste reisen (1999) (PC-spill)

## Radio
* Reiseradioen 
* Nitimen (2004)

## Referanser


## Eksterne lenker
* 
*  Tett på nett: Synnøve Svabø (VG, 1998)
Sigrid Sundby

**Sigrid Milfrid Sundby Dybedahl** (1942–1977) var en norsk skøyteløper. Hun var i en lang periode på 1960-tallet Norges beste kvinnelige skøyteløper – etter hvert i konkurranse med Lisbeth Korsmo (Berg).

Hun ble norgesmester allround 8 år på rad i perioden 1963 til 1970, og igjen i 1973. Hun tok også to sprintmesterskap – i 1972 og 1973. Til sammen tok hun 37 distanseseire i NM og satte 17 norske rekorder, fordelt over alle distanser. I 1977 ble hun tildelt Gullmerket, Norges Skøyteforbunds høyeste utmerkelse.

Sundby deltok i tre olympiske vinterleker (Vinter-OL 1968, Vinter-OL 1972 og Vinter-OL 1976), og har 4.-plass på 1 500 m og 6.-plass på 500 m og 1 000 m i Grenoble som beste resultat. Hun tok bronse i verdensmesterskapet i West Allis i 1970. I sprint-VM fikk hun en fjerdeplass og to femteplasser.

I 1970 mottok hun Porsgrunds Porselænsfabriks Ærespris.

Sigrid Sundby gikk først for Rakkestad Idrettsforening, seinere for Arbeidernes Skøyteklubb. Premiesamlingen hennes befinner seg nå utstilt i Rakkestad rådhus. Familien skjenket samlingen til kommunen etter hennes tidlige død. Hun døde av kreft.

## Personlige rekorder

## Referanser




## Litteratur
* 

## Eksterne lenker
* 
* 
*  Sigrid Sundby-Dybedahl på ISU sine nettsider.
*  Sigrid Sundby-Dybedahl på The-Sports.org (noen resultater)
* 
* Smaalensveven - Sigrid Sundby Dybedahl
Sølve Grotmol

**Sølve Grotmol** (1939–2010) var en norsk nyhets- og sportsjournalist. Fra 1960-tallet arbeidet Grotmol i NRK, først i *[[Dagsnytt]]* radio, senere i *[[Sportsrevyen|TV-sporten]]* hvor han først og fremst kommenterte kunstløp, turn og orientering, men han var også kommentator av tippekampen to ganger på begynnelsen av 1980-tallet. Han var også jevnlig programleder i *[[Sportsrevyen]]*.

Grotmol kom fra Bryne på Jæren. Etter at han gikk av med pensjon i 2001 bodde han lengre perioder i byen Esporlas på den spanske øya Mallorca. Der døde han den 30. januar 2010.

Hans karakteristiske stemme og dialekt gjorde ham forholdsvis enkel å parodiere, av blant andre komikeren Trond Kirkvaag.

## Referanser


## Eksterne lenker
* 
*  Sølve Grotmol er død – NRK
Undis Blikken

**Ragnhild Undis Blikken** (født 7. mai 1914, død 22. januar 1992) var en norsk skøyteløper. Sammen med to andre kvinner fra Oslo Skøiteklub – Synnøve Lie og Laila Schou Nilsen – var hun blant pionerene innen lengdeløp for kvinner.

Hun vant det uoffisielle verdensmesterskapet på Frogner stadion i 1934. Her satte hun også verdensrekord på 1500 m med tida 2.40,0. I VM samme sted i 1938 ble hun nr. 5.

Blikken ble norgesmester i 1934, 1936 og 1938.

I stortingsvalgårene 1945 for Hedmark, 1957 og 1961 for Oslo stilte hun på valglistene for Venstre, men kom ikke inn på Stortinget ved noen av valgene. Hun arbeidet som informasjonsmedarbeider i Oslo kommune.

Hun har fått en vei oppkalt etter seg på Flisa, Undis Blikkens veg.

## Personlige rekorder
* 500 m – 48,2 
* 1000 m – 1.44,4 
* 1500 m – 2.39,1 
* 3000 m – 5.54,7 
* 5000 m – 9.53,1

## Referanser




## Eksterne lenker
* 
* 
*
Skyvelære

Et **skyvelære** er et måleverktøy som brukes til å måle lengder på objekter. Vanligvis med en nøyaktighet på ca. 1/10&nbsp;mm (0.1&nbsp;mm). Skyvelæret kan også ha skala for måling i tommer.

Skyvelæret har egenskaper slik at en kan måle både utvendig, innvendig og dybde. Skyvelæret har også en lås slik at en målt verdi skal kunne beholdes. Dette er nyttig når en f.eks. bruker skyvelæret til gjentatte tester for å avklare om en har avvirket nok.

Et vanlig skyvelære med metriske måling har en skala hvor hver millimeter er angitt. I tillegg har de en noniusskala på den bevegelige delen. Noniusskalaen gjør det mulig å måle avstander med en nøyaktighet på 1/10&nbsp;mm, 1/20&nbsp;mm eller enda høyere, avhenging av noniusens utforming.

Noniusskalaen kan være litt vanskelig å avlese, særlig for lite erfarne brukere eller i dårlig lys. Nyere skyvelære kan derfor være utstyrt med enten analog måleklokke, ofte gradert ned til 1/100&nbsp;mm, eller de har digital avlesning med skjerm.

## Se også
* Gjengetolk
* Radiuslære

## Eksterne lenker
* Skyvelære på NDLA.no
Leirvik (andre betydninger)

**Leirvik** kan vise til:

* Leirvik – kommunesenter i Stord kommune i Hordaland
** Leirvik skule, en offentlig barneskole på Stord 
** Leirvik fyr, på Midtøya på Stord
** Teletårnet i Leirvik, et 68 meter høyt telekommunikasjonstårn i Leirvik på Stord
* Leirvik (Hyllestad) – et tettsted i Hyllestad kommune i Sogn og Fjordane
* Leirvík – et tettsted på Eysturoy på Færøyene
** Leirvíksfjørður, et sund mellom øyene Kalsoy, Borðoy og Eysturoy i den nordvestlige delen av Færøyene
** Leirvíkar kommuna, tidligere kommune på Færøyene

* Leirviktunnelen, langs E10 i Narvik

## Personer
* Erling Hoff Leirvik (f. 1957), norsk sosialantropolog
* Oddbjørn Leirvik, (f. 1951), prest og professor
* Peter Sveinung Leirvik (1920-2012), norsk gårdbruker, lokalhistoriker og politiker (Sp)

* Peter Jæger-Leirvik (1892-1969), norsk avisredaktør, gårdbruker, lokalhistoriker og politiker
* Vegar Leirvik Nesset (f. 1974), norsk sanger og låtskriver

## Se også
* Leirvika 
* Lerwick – hovedstaden på Shetland
Volvo 300

**Volvo 340** er en modell lansert av Volvo i 1976 som et alternativ til Volvo 240.

340 var Volvos første bil utviklet av det nederlandske datterselskapet i Born.  Volvo 340 var i utgangspunktet utviklet av DAF som DAF 77 og skulle bli DAF 66s etterfølger fra 1977. Da Volvo overtok DAF ble bilens navn endret til Volvo 343. Volvo 340 fantes i en tre- (343) og en femdørsversjon (345) og i flere utstyrsvarianter, deriblant L, DL, GL, GLE, GLS og DLS.

**Volvo 360** ble introdusert i 1982 med utsyrsnivåene GLS, GLE og GLT. Fra 1984 ble 300-serien også levert i fire-dørs utgave. Det ble frem til 1991 produsert 1&nbsp;397&nbsp;000 eksemplarer.

## Motor
* 1,4 liter, B14 motor 70 HK DIN i 340
* 1,7 liter, B17 motor 82 HK i 340 GL og GLE
* 2,0 liter, B19 A/E motor 93 HK DIN i 340 GLS/DLS og 360 GLS/GL (-1985)
* 2,0 liter, B200 A/E/F/K motor i 360 GL, GLE og GLT (fra 1985)

## Historikk
*1976: – Volvo 343 ble introdusert.
*1980: – Volvo 345 ble introdusert.
*1981: – Volvo 343/345 DLS/GLS med B19 motor ble introdusert.
*1983: – Volvo 360 og 360GLT ble introdusert.
*1991: – Produksjonen av Volvo 340/360 stoppes.

## Eksterne lenker
* Volvo300mania
Viktor Emmanuel II av Italia

**Viktor Emmanuel II av Italia** (italiensk: **Vittorio Emanuele II**; født 14. mars 1820 i Torino, død 9. januar 1878 i Roma) var konge av Kongedømmet Sardinia, som omfattet Piemonte, Savoie og Sardinia, fra 1849 til 1861. 18. februar 1861 tok han tittelen Konge av Italia, og ble den første kongen i et samlet Italia. Denne tittelen beholdt han til sin død i 1878.

## Liv og virke
### Bakgrunn
Viktor Emmanuel var av fyrstehuset Savoia. Han var sønn av Karl Albert av Savoia, som forente kongedømmene Sardinia og Piemonte. I sine unge år bodde han noen år i Firenze hos sin far. Viktor Emmanuel viste en tidlig evner for politikk, militær og forskjellige sportsgrener.

Karl Albert gikk til krig mot det østerrikske imperiet (som omfattet det meste av Nord-Italia) i 1848. Viktor Emmanuel deltok aktivt i den første italienske uavhengighetskrig under sin far og kjempet i fremste linje i slagene ved Pastrengo, Santa Lucia, Goito og Custoza.

Karl Albert ble beseiret i slaget ved Novara året etter.

### Konge
Karl Albert abdiserte, og sønnen Viktor Emmanuel ble konge av Sardinia-Piemonte 24. mars 1849. Ved sin trontiltredelse fremtrådte han som en liberal regent og utså i denne ånd Camillo Benso di Cavour til statsminister i 1852.

Han gikk seirende ut av andre italienske frigjøringskrig, assistert av Napoleon III av Frankrike, og dette ble innledningen til Italias samling. Ved hjelp av grev Camillo di Cavour, vokste kongedømmet Sardinia til å omfatte hele Italia (1860 &ndash; 1870) under Viktor Emmanuels styre. Under dennes ledelse ble det også gjennomført en rekke liberale reformer.

Gjennom den italienske samlingsprosessen *(Risorgimento)* ble Viktor Emmanuel II av Savoia til *Viktor Emmanuel II av Italia*. Han beholdt sitt tidligere nummer selv om han ble den første kongen av Italia, for å fortsette kontinuiteten i Savoia-dynastiet. Dette var ikke populært blant de nylig forente italienerne fra Sør-Italia, som anså samlingen som en piemontesisk maktovertakelse. Han ble også bannlyst fra Den romersk-katolske kirke etter at den italienske hæren angrep Roma og tvang pave Pius IX til å trekke seg tilbake fra Vatikanbyen.

### Ekteskap og barn
I 1842 giftet Viktor Emmanuel seg med sin kusine Maria Adelaide av Habsburg (1822&ndash;1855). Noen av barna de fikk var:
* Marie Clothilde (1843&ndash;1911), som giftet seg med Napoleon Joseph (1822&ndash;1891, *Prins Napoleon*). 
* Umberto (1844&ndash;1900), som senere ble konge av Italia. 
* Amedeus (1845&ndash;1890), som senere ble konge av Spania. 
* Oddone Eugenio (1846&ndash;1866), hertug av Montferrato.
* Maria Pia (1847&ndash;1911), som giftet seg med Louis av Portugal.
* Carlo Alberto (1851 -1854), hertug av Chablais.
* Viktor Emanuel (1852).
* Viktor Emanuel (1855) greve av Genève.  

Rosa Teresa Vercellana Guerrieri (med kjælenavn *La Rosina*) var Viktor Emmanuels elskerinne i en periode. Greven av Mirafiori og Fontanafredda var trolig deres (illegitime) sønn.

## Se også
* Giuseppe Garibaldi
* Giuseppe Mazzini
* Camillo Benso di Cavour

## Referanser


## Eksterne lenker
* Genealogy of recent members of the House of Savoy
Kampfisker

* se teksten

: *For å lese om slørkampfisken, se [[siamesisk kampfisk]].*

**Kampfisker** (*Betta*) er en slekt av labyrintfisker i familien guramier (Osphronemidae).

I likhet med andre labyrintfisker har de et organ kalt *labyrinten* som de kan bruke til å puste luft med. Dette sitter i hodet.

Gruppen inneholder både munnrugere og skumredebyggere. Siamesisk kampfisk (*Betta splendens*) og fredelig kampfisk (*Betta imbellis*) er eksempler på små skumredebyggende kampfisker, mens den større munnrugende kampfisk (*Betta pugnax*) som navnet indikerer, er munnruger.

Navnet *Betta* kommer fra nylatin, antakelig fra javanesisk *waděr*, en ferskvannsfisk.

## Arter

* *[[Betta akarensis]]*
* *[[Betta albimarginita]]*
* *[[Betta anabatoides]]*
* *[[Betta aurigans]]*
* *[[Betta balunga]]*
* *[[Betta bellica]]*
* *[[Betta breviobesus]]*
* *[[Betta brownorum]]*
* *[[Betta burdigala]]*
* *[[Betta channoides]]*
* *[[Betta chini]]*
* *[[Betta chloropharynx]]*
* *[[Betta coccina]]*
* *[[Betta cracens]]*
* *[[Betta dimidiata]]*
* *[[Betta edithae]]*
* *[[Betta enisae]]*
* *[[Betta falx]]*
* *[[Betta foerschi]]*
* *[[Betta fusca]]*
* *[[Betta gladiator]]*
* *[[Betta hipposideros]]*
* *[[Betta ibanorum]]*
* *Betta imbellis* &mdash; fredelig kampfisk
* *[[Betta lehi]]*
* *[[Betta livida]]*
* *[[Betta macrostoma]]*
* *[[Betta mandor]]*
* *[[Betta miniopinna]]*
* *[[Betta obscura]]*
* *[[Betta obcellata]]*
* *[[Betta pallifina]]*
* *[[Betta pallida]]*
* *[[Betta patoti]]*
* *[[Betta persephone]]*
* *[[Betta pi]]*
* *Betta picta* &mdash; javakampfisk
* *[[Betta pinguis]]*
* *[[Betta prima]]*
* *Betta pugnax* &mdash; munnrugende kampfisk
* *[[Betta pulchra]]*
* *[[Betta raja]]*
* *[[Betta renata]]*
* *[[Betta rubra]]*
* *[[Betta rutilans]]*
* *[[Betta schalleri]]*
* *[[Betta simorum]]*
* *[[Betta simplex]]*
* *[[Betta smaragdina]]*
* *[[Betta spiltogena]]*
* *Betta splendens* &mdash; siamesisk kampfisk
* *[[Betta stigmosa]]*
* *[[Betta stiktos]]*
* *[[Betta strohi]]*
* *[[Betta taeniata]]*
* *[[Betta tomi]]*
* *[[Betta tussyae]]*
* *[[Betta unimaculata]]*
* *[[Betta waseri]]*

## Referanser




## Eksterne lenker
*